《闺怨二首 其一》
宋代·司马槱

销尽轻寒不自禁，新愁唯向静中深。寻常曾入三更梦，咫尺空论万里心。

人去凤帏云漠漠，雁回珠箔日沈沈。春风洞口花长在，只许刘郎一度寻。

作者简介：司马槱字才仲，陕州夏县人，元佑中以苏轼荐，应贤良方正能直言极谏科，入第五等，赐同进士出身。累迁河中府司理参军，终知杭州，卒于任。事迹见张耒《书司马槱事》（《张右史集》卷四七）。《全宋词》录其词二首。